Dobbeltørn

**Dobbeltørn** er en allegorisk, grafisk og heraldisk figur som gjengis som en stilisert ørn med to ørnehoder på hver sin hals på samme kropp, med en vinge til hver side, med et ben til hver side og med halefjær rett ned.

Dobbeltørn eller lignende fuglefigur med to hoder og vinger til sidene, finnes på gjenstander fra hettittene og kulturer i Midtøsten, fra antikken og fra Amerika før Columbus. Det er teorier om at figuren kan ha symbolisert en altseende guddom, fordi den har fire øyne og kan fly over menneskene. Dobbeltørnen skal ha vært brukt som symbol for den romerske guden Jupiter.

Fra senmiddelalderen er denne figuren brukt som symbol på en keiser. Den er brukt i våpenskjold for tyske, østerrikske og russiske keisere. Dobbeltørn finnes både i offentlige våpen slik som landskapsvåpen, og i private våpen slik som laugsvåpen og slektsvåpen fra mange europeiske land. I skomakerlaugets segl fra 1822 i Oslo (Christiania), er det en dobbeltørn og den finnes i flere danske skomakerlaugs segl. I norske slektsvåpen er det dobbeltørn i skjoldets skjoldhode til slekten Caspary som innvandret ca. 1850 fra Sveits, mens slekten Lund fra Farsund har i skjoldets 1. felt en ørn med to halser uten hoder. I Italia skal visstnok dobbeltørn i skjoldhodet symbolisere at personen/slekten var tilhenger av den tysk-romerske keiseren.

Dobbeltørn brukes også som symbol for den ortodokse kirke.

## Eksempler på bruk av dobbeltørn

Fil:Byzantine Palaiologos Eagle.svg|Emblem for Palaiologiske dynasti og Det bysantinske keiserrike
Fil:Wappen röm.kaiser.JPG|Våpenskjold for Det tysk-romerske keiser fra Huset Habsburg
Fil:Wappen Kaisertum Österreich 1815 (Klein).png|Riksvåpen for Keiserdømmet Østerrike
Fil:Wappen Deutscher Bund.svg|Riksvåpen for Det tyske forbund
Fil:Coat of arms of the Russian Empire.svg|Riksvåpen for Det russiske keiserdømmet
Fil:Coat of Arms of the Russian Federation.svg|Russlands riksvåpen
Fil:Coat of arms of the Kingdom of Yugoslavia.svg|Riksvåpen for Kongeriket Jugoslavia
Fil:Coat of arms of Serbia and Montenegro.svg|Riksvåpen for Serbia og Montenegro
Fil:Coat of arms of Serbia.svg|Serbias riksvåpen
Fil:Former_COA_Republika_Srpska.svg|Tidligere riksvåpen for Republika Srpska
Fil:Coat of arms of Montenegro.svg|Montenegros riksvåpen
Fil:Albania state emblem.svg|Albanias riksvåpen
Fil:21st SS Division Logo.svg|Emblem til 21. Waffen-bergdivisjon av SS Skanderbeg (1. albanske)
Fil:Flag_of_the_Greek_Orthodox_Church.svg|Flagg til Den gresk-ortodokse kirke
Fil:Wappen Lübeck.svg|Lübecks våpenskjold
Fil:Coat_of_Arms_Belgrade.png|Beograds våpenskjold
Fil:Bolsward wapen.svg|Bolswards våpenskjold
Fil:Groningen stad wapen.svg|Groningens våpenskjold
Fil:Nijmegen_wapen.svg|Nijmegens våpenskjold
Fil:Stamp Epirus 1914 5l flag.jpg|Frimerke med flagget til Den autonome republikken Nord-Epirus, 1913-1914
Fil:Bandera antigua de la provincia de Toledo.svg|Provinsen Toledos flagg
Fil:Escudo de Toledo.svg|Toledos våpenskjold


## Litteratur
* Oluf Kolsrud: «Handverkarlags-segl fraa Oslo og Christiania», tidsskriftet *[[St. Hallvard (tidsskrift)|St. Hallvard]]*, Oslo 1915
* Hans Cappelen: *Norske slektsvåpen*, Oslo 1969 (2. opplag Oslo 1976)
* Herman L. Løvenskiold: *Heraldisk nøkkel*, Oslo 1978
* Harald Nissen og Monica Aase: ''Segl i Universitetsbiblioteket i Trondheim'', (Trondheim 1990)
* Carl-Alexander von Volborth: *Alverdens heraldik i farver*, Politikens Forlag, København 1972 (oversatt av Sven Tito Achen)
* Ottfried Neubecker: *Heraldik. Kilder, brug, betydning*, København 1979 (oversatt og bearbeidet for Skandinavia av Nils G. Bartholdy) 
* Carl-Alexander von Volborth: *Heraldry – Customs, Rules and Styles*, Dorset, England 1981

## Eksterne lenker
*